**Secretele îngerului**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un înger bun a venit în noaptea asta,

iar eu priveam la fereastră stelele

și îngerul a venit pe pământ

din lumea lui albastră și întunecată

să-și întindă aripile peste noi,

care eram prinși în vraja tăcerii.

În visul tău de demon sfânt

cauți să-mi aperi rațiunea mea cea vastă,

în noaptea cu multă durere și suspin,

apoi vreau să mă strângi la pieptul tău

să uit de durere și din nou să prind putere,

farmece și vrăji să dispară la lumina lunii

ce apare cu limbi de foc și cercuri aurii

la o distanță mică de șoaptele tale

cu umbre secrete și vise iubite,

peste tristețea mea o stea se ridică

și luna apare și ea împlinită cu lacrimi de foc

luminând fața ta înmărmurită

de multă dragoste împlinită.